# pielikums

Nodarbinātības valsts aģentūras

06.06.2023. rīkojumam Nr. 1.1-1/190

**Nodarbinātības valsts aģentūras organizēto apmācību pasākumu īstenotāju izvēles pastāvīgo komisiju darba vadlīnijas**

**I. Vispārīgie noteikumi**

1. Nodarbinātības valsts aģentūras (turpmāk – Aģentūra) organizētās profesionālās apmācības, modulārās profesionālās tālākizglītības moduļu vai moduļu kopu, neformālās izglītības ieguves, augstākās izglītības iestādes studiju moduļa vai studiju kursu un transportlīdzekļu un traktortehnikas vadītāju apmācības (turpmāk – Pasākumi) īstenotāju izvēli veic ar Aģentūras rīkojumu noteiktas komisijas (turpmāk – Komisija).
2. Komisija veic Pasākumu īstenotāju − izglītības iestāžu, komersantu un apmācību veicēju (turpmāk − Izglītības iestāde) izvēli atbilstoši šo vadlīniju II. sadaļā noteiktajam un atbilstošā Pasākuma īstenotāju izvēles kārtības prasībām.
3. Komisijas darbu vada un organizē Komisijas priekšsēdētājs.
4. Komisijas priekšsēdētāja prombūtnes laikā Komisijas priekšsēdētāja pienākumus pilda Komisijas priekšsēdētāja vietnieks.
5. Komisija ir lemttiesīga, ja tās sēdē piedalās ne mazāk kā puse no Komisijas locekļu skaita, t.sk. Komisijas priekšsēdētājs vai viņa vietnieks.
6. Komisija pieņem lēmumu ar balsu vairākumu. Ja Komisijas locekļu balsis sadalās vienādi, izšķirošā ir komisijas priekšsēdētāja balss.
7. Komisijas sēdes tiek protokolētas. Komisijas sēžu protokolus paraksta komisijas locekļi, kuri piedalās sēdē, un protokolētājs.
8. Komisijas locekļi ir valsts amatpersonas un darbojas, ievērojot likumā “Par interešu konflikta novēršanu valsts amatpersonu darbībā” noteikto. Uzsākot darbu Komisijā, Komisijas locekļi Komisijas sēdē paraksta apliecinājumu (rīkojuma 11. pielikuma I. variants) par interešu konflikta neesamību un apņemšanos ievērot likumā „Par interešu konflikta novēršanu valsts amatpersonu darbībā” noteiktos ierobežojumus un aizliegumus. Ja Komisijas loceklis ir personīgi ieinteresēts kāda no iesniegtajiem Izglītības iestādes pieteikumiem izskatīšanā, viņš par to informē pārējos Komisijas locekļus, paraksta apliecinājumu (rīkojuma 11. pielikuma II. variants) un nepiedalās šīs Izglītības iestādes vērtēšanā. Komisijas sēdes protokolā norāda par Komisijas locekļa nepiedalīšanos attiecīgās Izglītības iestādes izvēlē.

**II. Izsludinājumu organizēšana un Pasākumu īstenotāju izvēle**

1. Komisija organizē izsludinājumu Izglītības iestādēm pieteikties Pasākumu īstenošanai:
   1. lai nodrošinātu Labklājības ministrijas izveidotās komisijas apmācību jomu, izglītības programmu, profesiju un sociālo un profesionālo pamatprasmju, kurās atbilstoši darba tirgus pieprasījumam un tautsaimniecības nozaru attīstības prognozēm nepieciešams veikt bezdarbnieku un darba meklētāju apmācību sarakstā (turpmāk – Profesiju un Programmu saraksts) noteikto izglītības programmu īstenošanu;
   2. lai nodrošinātu Pasākumu īstenošanu atbilstoši darba devēja vai darba devēju organizācijas pieprasījumam izglītības programmā, kas nav iekļauta Profesiju un Programmu sarakstā.
2. Komisija nosūta uzaicinājumu tikai konkrētai Izglītības iestādei pieteikties Pasākumu īstenošanai, ja:
   1. Aģentūrā reģistrēts bezdarbnieks un darba meklētājs, kurš ir saņēmis apmācību kuponu, izvēlas Izglītības iestādi, kuras izglītības piedāvājums nav iekļauts Aģentūras izglītības piedāvājumu sarakstā;
   2. Aģentūrā saņemts darba devēja vai darba devēju organizācijas pieprasījums Pasākumu organizēšanai, kurā norādīta konkrēta Izglītības iestāde un/vai programma, kuras izglītības piedāvājums nav iekļauts Aģentūras izglītības piedāvājumu sarakstā.
3. Komisijas priekšsēdētājs sasauc Komisijas sēdi:
   1. ne vēlāk kā desmit darba dienu laikā pēc 9.1. apakšpunktā minētā nosacījuma iestāšanās un izmaiņu apstiprināšanas Profesiju un Programmu sarakstā, lai sagatavotu izsludinājumam nepieciešamo dokumentāciju;
   2. piecu darba dienu laikā pēc lietvedības sistēmā reģistrēta Aģentūras filiāles iesnieguma par Pasākuma īstenotāju izvēli saņemšanas, atbilstoši 9.2. apakšpunktā un 10. punktā minētajam, lai sagatavotu izsludinājumam vai uzaicinājumam nepieciešamo dokumentāciju.
4. Komisija sēdē pirms izsludinājuma publicēšanas vai uzaicinājuma nosūtīšanas:
   1. nosaka izsludinājuma priekšmetu – izglītības programmas, t.sk. apmācību kuponu vērtības atbilstoši Ministru kabineta 2011. gada 25. janvāra noteikumu   
      Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – MK noteikumi Nr. 75) 21.1, 43.1., 45., 46. un 46.1 punktā noteiktajam, atbilstoši ar Labklājība ministrijas 2022. gada 31. augusta rīkojumu Nr. 15/ESSF apstiprinatās par vienas vienības izmaksu metodikas “Vienības izmaksu standarta likmes aprēķina un piemērošanas metodika profesionālās un neformālās izglītības mācību programmas apguves un stipendijas izmaksām” apstiprināšanu” noteiktajam un atbilstoši Ministru kabineta 2007. gada 2. oktobra noteikumos Nr. 655 „Noteikumi par profesionālās izglītības programmu īstenošanas izmaksu minimumu uz vienu izglītojamo” noteiktiem izglītības tematiskās jomas, izglītības programmu grupas un izglītības programmu izmaksu minimāliem koeficientiem profesionālo apmācību programmu īstenošanā;
   2. izstrādā tehniskā piedāvājuma veidlapu;
   3. izstrādā pretendenta apliecinājuma veidlapu, izmantojot KRG 4.2.14. “Apmācība ar kupona metodi” procesa atbilstošo pielikumu – apmācību programmu Īstenošanas nosacījumi;
   4. izstrādā pretendenta pieteikuma veidlapu, izmantojot KRG 4.2.14. “Apmācība ar kupona metodi” procesa 36. pielikumu “Pieteikums dalībai izsludinājumā”;
   5. izmanto KRG 4.2.14. “Apmācība ar kupona metodi” procesa pielikumu “Vides pieejamības pašnovērtējuma anketa”, kas izstrādāta saskaņā ar Ministru kabineta 2019. gada 12. marta rīkojumu Nr. 113 “Par Plānu pieejamas vides veidošanai Latvijā 2019. - 2021. gadam” pretendenta norādītās apmācību īstenošanas vietas (ēkas) atbilstības vides pieejamībai personām ar invaliditāti novērtēšanai (piemērojams profesionālās apmācības īstenotāju izvēlei);
   6. organizē sagatavotā izsludinājuma publicēšanu Aģentūras mājaslapā vai uzaicinājumu nosūtīšanu konkrētajai Izglītības iestādei;
5. Ja Komisija šo vadlīniju 10. punktā noteiktajos gadījumos pirms uzaicinājuma nosūtīšanas konstatē, ka Izglītības iestāde neatbilst kādai no MK noteikumos Nr. 75 noteiktajām prasībām Pasākuma īstenotājam un Komisijas turpmākā darbību veikšana Pasākuma īstenotāja izvēles procesā nav lietderīga, Komisija, pamatojoties uz konstatēto faktu un uz Administratīvā procesa likuma 66. pantā noteiktajiem lietderības apsvērumiem, rakstveidā atsaka Izglītības iestādei vai darba devējam vai darba devēju organizācijai Izglītības iestādes turpmāku dalību Pasākumu īstenotāju izvēlē attiecīgajā adresē (īstenošanas vietā).
6. Komisijas priekšsēdētājs sasauc Komisijas sēdi piecu darba dienu laikā pēc izsludinājumā vai uzaicinājumā noteiktā pieteikšanās perioda noslēguma.
7. Komisija nosūta pieņemto lēmumu par pretendenta iekļaušanu vai neiekļaušanu Aģentūras izglītības piedāvājumu sarakstā piecu darba dienu laikā no lēmuma pieņemšanas dienas.
8. Pasākumu īstenošanai izvēlētos pretendentus iekļauj Aģentūras izglītības piedāvājumu sarakstā piecu darba dienu laikā no lēmuma stāšanās spēkā dienas.
9. Komisija uztur:
   1. aktuālu Aģentūras izglītības piedāvājuma sarakstu Aģentūras mājaslapā, nosūtot informāciju Aģentūras Attīstības un analītikas departamenta Attīstības un stratēģiskās komunikācijas nodaļai publicēšanai Aģentūras mājaslapā un pārbaudot publicētās informācijas atbilstību;
   2. Pasākumu īstenošanai apstiprinātos Izglītības iestāžu piedāvājumus Bezdarbnieku uzskaites un reģistrēto vakanču informācijas sistēmā.
10. Kārtējā izsludinājuma ietvaros netiek vērtēti tādi Izglītības iestādes piedāvājumi īstenot konkrētu izglītības programmu konkrētā Pasākuma īstenošanas vietā, kuri:
    1. jau ir iekļauti aktuālajā Aģentūras izglītības piedāvājumu sarakstā;
    2. tika izslēgti no Aģentūras izglītības piedāvājumu saraksta, un Izglītības iestādei ir aizliegts atkārtoti pieteikties Pasākumu īstenošanai viena gada laikā pēc Izglītības iestādes vai izglītības piedāvājuma izsvītrošanas dienas vai ne agrāk kā divus gadus transportlīdzekļu, traktortehnikas vai valsts valodas apmācību programmu īstenošanā.
11. Komisija, konstatējot kādu no 18. punktā minētajiem faktiem, pamatojoties uz Administratīvā procesa likuma 66. pantā noteiktajiem lietderības apsvērumiem, kārtējā izsludinājuma ietvaros, rakstveidā paziņo Izglītības iestādei, ka Izglītības iestādes piedāvājums netiks vērtēts.